Title: č
Author: RIS
Last saved by: MH
Company: SLKB

č.j. ..........................

Ručiteľská listina

Článok I.

Ministerstvo financií Slovenskej republiky
so sídlom Štefanovičova 5, 817 82 Bratislava
IČO: 00151742
konajúce v mene Slovenskej republiky
zastúpené Františkom Hajnovičom, ministrom financií Slovenskej republiky
( ďalej len “ručiteľ”)

na základe uznesenia vlády Slovenskej republiky ..... zo dňa ......2002 a podľa § 303 až 312 Obchodného zákonníka

bezpodmienečne, nevypovedateľne a neodvolateľne

v y h l a s u j e

Exportno-importnej banke SR
so sídlom Grsslingova 1,
813 50 Bratislava
IČO: 35 722 959
V zastúpení:	Doc. RNDr. Ing. Ľudomír Šlahor, CSc., guvernér
		Ing. Martin Petríček, CSc., viceguvernér
( ďalej len “veriteľ”),

že ak spoločnosť Slovenské lodenice Komárno, a.s. so sídlom Košická 37, 821 08 Bratislava, IČO: 35 796 812 ( ďalej len “dlžník”) neuhradí svoje záväzky zo Zmluvy o zmenkovom obchode č. 004/2002 zo dňa ......2002 voči veriteľovi, uspokojí ručiteľ veriteľa tak, že uhradí záväzky vyplývajúce z uvedenej zmluvy do výšky 6 904 980,- EUR..

Článok II.

	Predmetom ručenia je 30 % hodnoty úveru zo sumy 23 016 600,- EUR (slovom: dvadsaťtrimiliónov šesťnásťtisíc šesťsto EUR) a príslušenstvo (ďalej len „záväzok“), ktorý poskytol veriteľ dlžníkovi na základe Zmluvy o zmenkovom obchode č. 004/2002 zo dňa ......2002 denominované v SKK a EUR.

Článok III.

1. 	Veriteľ je oprávnený domáhať sa splnenia záväzku od ručiteľa len v prípade, ak dlžník nesplnil svoj splatný záväzok v lehote splatnosti uvedenej v úverovej zmluve. Veriteľ je oprávnený domáhať sa splnenia záväzku od ručiteľa v súlade so zmenkami veriteľa.

2. 	Ručiteľ sa zaväzuje splniť splatný záväzok za dlžníka do desiatich pracovných dní po dni, v ktorom bude ručiteľovi doručená prvá výzva veriteľa.
Článok IV.

1.	Táto Ručiteľská listina nadobúda platnosť dňom jej podpísania.

2.	Účinnosť nadobudne táto Ručiteľská listina až dňom splnenia nasledovnej podmienky:
a)	podpísanie Zmluvy o o podmienkach ručenia medzi Ministerstvom financií Slovenskej republiky a Slovenskými lodenicami Komárno, a.s. ako žiadateľom za úver do výšky 30 % hodnoty zo sumy 23 016 600,- EUR na dodávku 4 ks lodných objektov v súlade s uznesením vlády SR č. .............. zo dňa ......2002, bod B.1;
3.	V prípade, že veriteľ poskytne úver bez splnenia všetkých odkladacích podmienok, táto Ručiteľská listina stráca okamžite platnosť a veriteľ nie je oprávnený domáhať sa splnenia záväzku ručiteľa.

Článok V.

1. 	Ručenie podľa tohto vyhlásenia trvá počas celej doby trvania právneho vzťahu medzi veriteľom a dlžníkom na základe Zmluvy o zmenkovom obchode č. 004/2002 zo dňa ......2002.

2. 	Ručenie zaniká zánikom záväzku, ktorý je zabezpečený ručením.

3. 	Ručenie nezaniká, ak záväzok zanikol pre nemožnosť plnenia dlžníka a záväzok je splniteľný ručiteľom, alebo pre zánik právnickej osoby, ktorá je dlžníkom.

Článok VI.

Toto vyhlásenie o ručení je vyhotovené v štyroch rovnopisoch, z ktorých ručiteľ si ponechá dve vyhotovenia a veriteľ obdrží dve vyhotovenia.

	V Bratislave, dňa ......2002

							.....................................
    minister financií Slovenskej republiky
Ministerstvo financií Slovenskej republiky